
ДО
ОБЩИНСКИ СЪВЕТ
ГР. БУРГАС
ДОКЛАДНА ЗАПИСКА

от Димитър Николов Николов
Кмет на  Община Бургас


ОТНОСНО: Прекратяване на съсобственост между Община Бургас и физическо лице чрез продажба на общинските идеални части от УПИ ХІІ-251 в кв.49 по ПУП-ПРЗ на с. Брястовец, Община Бургас.



УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-17885/07.06.2023 г. от В. Р. М. с адрес: гр. Бургас, ул. “Оборище“ №52, за прекратяване на съсобственост в УПИ ХІІ-251 в кв.49, целият с площ 478 кв. м по ПУП-ПРЗ на с. Брястовец, Община Бургас, отразен като  ПИ с идентификатор 06776.501.251, с площ 478 кв. м. по одобрена КК на с.Брястовец, чрез изкупуване на общинските идеални части в имота.
  Заявителят е собственик на 310/478 кв. м идеални части от имота съгласно Нотариален акт №139, т.ХІV, д.4752/1991г., издаден от Нотариус гр.Бургас.
Съгласно Акт №10264/26.07.2023г. за частна общинска собственост Община Бургас е собственик на 117/478 кв. м ид. части от УПИ ХІІ-251, целият с площ 478 кв. м в кв.49 по ПУП-ПРЗ на с.Брястовец, Община Бургас, съответстващ на ПИ с идентификатор 06776.501.251 по КК на селото.
Останалите 51/478 кв. м идеални части до пълната площ на имота са от съседен имот и в резултат на различните методи на изчисление във времето съгласно Удостоверение рег.№94-01-11801/1/16.05.2023г., издадено от Дирекция УТ при Община Бургас. 
		Съсобствеността е възникнала по силата на действащия  ПУП на населеното място от 1986 г., като към имота са придадени идеални части от улична регулация от юг. 
		Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот.
		Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.
Описаният имот е включен в Програмата за управление и разпореждане с общинската  собственост на Община Бургас за 2024 г., приета с решение по т.2 от Протокол №7/14.02.2024 г. на Общински съвет-Бургас.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 4 700 (четири хиляди и седемстотин) лева.
Данъчната оценка на общинската идеална  част от имота, предмет на продажба е 324,30 (триста двадесет и четири лв. и тридесет ст.) лв.
Eто защо, като взех предвид Протокол-решение от 06.03.2024 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

                                                    Р Е Ш Е Н И Е:

[bookmark: _GoBack]Да се прекрати съсобствеността между Община Бургас и В. Р. М. с постоянен  адрес: гр. Бургас, чрез продажба на общинските идеални части в недвижим имот, актуван с Акт №10264/26.07.2023 г. за частна общинска собственост, представляващ 117/478 (сто и седемнадесет от четиристотин седемдесет и осем) кв. м идеални части от  УПИ ХІІ-251 (дванадесет римско за имот пл. номер двеста петдесет и едно), целият с площ 478 (четиристотин седемдесет и осем) кв. м, отреден "За жилищно строителство" в кв.49 (четиридесет и девет) по ПУП-ПРЗ на с.Брястовец, Община Бургас, при граници на целия имот: Север - УПИ ІV, Изток - УПИ ХІ , Юг- улица и Запад - УПИ ХІІІ, съответстващи на 117/478 (сто и седемнадесет от четиристотин седемдесет и осем) кв. м идеални части от ПИ с идентификатор 06776.501.251 (нула шест седем седем шест точка пет нула едно точка две пет едно) с площ 478 (четиристотин седемдесет и осем) кв. м по КККР на с. Брястовец, Община Бургас, при съседи: имоти с идентификатори: 06776.501.250, 06776.501.245, 06776.501.252 и 06776.501.705, за сума в размер на 4 700 (четири хиляди и седемстотин) лв., без ДДС.
Приложения: Заявление вх. № 94-01-17885/07.06.2023 г. , Нотариален акт №139, т.ХІV, д.4752/1991г., издаден от Нотариус гр.Бургас, Акт №10264/26.07.2023 г. за частна общинска собственост, Скица, издадена от СГКК – Бургас, Удостоверение рег.№94-01-11801/1/16.05.2023г. и комбинирана скица по ПУП-ПРЗ, издадени от дирекция УТ при Община Бургас, експертна оценка от лицензиран оценител, удостоверение за данъчна оценка и протокол от 06.03.2024 г. на комисия, назначена със Заповед №2895/23.08.2022 г. 


ДИМИТЪР НИКОЛОВ
Кмет на Община Бургас 

